ming030890/wiki-yue-high-quality huggingface dataset:
小熊維尼

小熊維尼（粵拼：siu2 hung4 wai4 nei4，Winnie the Pooh）係隻卡通熊仔，1925年12月24號首次面世，以聖誕故事形式喺倫敦《新聞晚報》刊出；第一本《小熊維尼》故事書係喺1926年10月出版。小熊維尼係阿倫·亞歷山大·米恩為佢個仔創作嘅一隻熊造型卡通形象；而古典維尼就係謝培德（E.H.Shepard）所畫。
1966年畀迪士尼買咗版權，做咗佢旗下嘅卡通角色。1960至1970年代重有蘇聯電影版。

角色
小熊維尼（Winnie the Pooh）
主角，公，主要食蜂蜜，蜂蜜吃嗮之後成日即刻走去兔子屋企要蜂蜜；雖然成日因為腦袋細而畀咗錯誤解決辦法，但對朋友好講義氣。
佢屋企門上寫咗「MR. SANDERZ」。
迪士尼版嘅形象係多咗件紅色上衫。
跳跳虎（Tigger）
公，一隻鍾意彈跳嘅老虎，成日會用彈簧尾周圍跳來跳去，因此成日會有小破壞。
豬仔（Piglet）
公，一隻粉紅色豬仔，身型細，亦特別細膽。
咿唷（Eeyore）
公，一隻成日都好憂鬱嘅驢仔，住喺山頂上只係用幾嚿木頭起嘅「屋」裏面。成日愁眉苦面，自怨自艾，又因為條頸伸唔到直，令佢睇落冇啲心機；不過有維尼同好朋友為佢帶來歡樂，因此佢會默默喺朋友身邊守護住。特徵係條尾成日會甩尾。
兔子（Rabbit）
公，一隻鍾意園藝嘅兔仔，屋企門前有一大片菜園。
袋鼠媽媽（Kanga）
乸，小荳嘅媽媽。
小荳（Roo）
一隻六歲嘅小袋鼠公，袋鼠媽媽個仔，性格活潑開朗，同跳跳虎好好，亦鍾意同大班朋友一齊玩拋樹枝大賽。
貓頭鷹（Owl）
公，成日會扮演解決問題嘅智者，但同維尼一樣成日提供錯誤解答。
克里斯多福．羅賓（Christopher Robin）
根據米恩個仔克里斯多福·羅賓·米恩創造嘅男仔角色，係維尼嘅主要人類朋友，成日會親暱噉對維尼講「Silly old bear」。

中國大陸審查
内文：習近平負面稱呼 § 小熊維尼
2017年，中國大陸網上熱傳話小熊維尼個神態同中共總書記習近平好似，搞到中國共產黨當局將「小熊維尼」列做敏感詞唔畀網民再提。到2018年，美國製作嘅合家歡電影《維尼與我》亦被禁止喺中國大陸上畫。2019年，《衰仔樂園》以小熊維尼嘅造型諷刺中國大陸，因而俾中共封殺。
小熊維尼歷險記

《小熊維尼歷險記》（英文：The Many Adventures of Winnie the Pooh）係一部由和路迪士尼喺1977年製作及發行嘅動畫戲電影。套戲最早喺1977年3月11號上畫。佢係迪士尼第22部經典動畫長片。
套片嘅DVD分別由中錄德加拉同埋博偉喺中國大陸同台灣發行。VCD由中錄德加拉喺中國大陸發行。90年代時每逢星期六上晝喺香港無綫電視台迪士尼世界內播放。
小牧未侑

小牧未侑 ，係日本嘅一個女藝人同埋配音員。
小熊維尼大電影

小熊維尼大電影（英文：Winnie the Pooh）係2011年迪士尼嘅動畫片。
小熊維尼：血與蜜

《小熊維尼：血與蜜》（英文：Winnie-the-Pooh: Blood and Honey）係套2023年英國獨立電影，用咗小熊維尼嚟改編成一個血腥恐怖嘅故仔。

港澳地區取消公映
套戲原定2023年3月23號喺香港同澳門公映，事前已經通過香港嘅電檢（評定做三級片），亦上映過優先場同埋做咗唔少宣傳，有30間戲院準備上映，但3月21號發行商突然宣佈取消港澳地區嘅公映。香港嘅電檢處接受傳媒查詢時回應話已經為套戲發出咗核准證明書，發行商取消公映純屬係佢商業決定，唔會評論。有報道認為電影取消公映涉及政治原因，因為小熊維尼個形象同中共中央總書記習近平嘅網絡迷因有關。
小熊貓

小熊貓，又叫紅熊貓，九節狼，英文中亦有 firefox 嘅名（中文譯做「火狐」），係一種好奇特嘅細型哺乳動物，分布響中國南方到喜瑪拉雅山麓，棲息地由地面至到大約四千米嘅高山。係屬於食肉目、小熊貓科。佢究竟應該列入熊科定係浣熊科，咁多年來一直拗緊，不過最近[咩時候？]經過基因分析，[邊個？ ]認為同美洲大陸嘅浣熊親緣關係最接近，應該單獨列為小熊貓科。「熊貓」呢個名最初係形容小熊貓，但係後來大熊貓更廣為人知，所以單稱「熊貓」嘅時候多數係指大熊貓。法國博物學者居維葉（Georges Cuvier）嘅細佬，同樣都係動物學者弗列德利克居維葉（Frédéric Cuvier）第一次見到小熊貓嘅標本嗰陣相當感動，所以就用希臘文中嘅「火焰色嘅貓（Ailurus fulgens）」作為小熊貓嘅學名。

特徵
小熊貓爬緊樹（喺海洋公園影）
小熊貓長約 50 至 60 厘米，體重約 3 至 5 公斤，身體軀毛為栗子色，四肢同個肚有啲黑色毛，面部白色花紋唔似大熊貓咁明顯，但係前爪根骨嘅一部分突起成手指狀，可作為第 6 手指抓實握實啲嘢，呢點同大熊貓相同。會用汗，尿或類似麝香嘅且門腺嘅分泌物嚟嘜住地盤。

習性
小熊貓主要食果實、根、筍、栓皮櫟、昆蟲等。鍾意夜行，主要喺地面行，但可以利用部分可伸縮嘅爪爬上樹，冬天可以響樹上好高嘅位度瞓。生性獨居，但幼仔會同阿媽生活大概1年。佢哋同其他食肉動物一樣，會利用汗﹑尿或者喺且門腺度用類似麝香嘅分泌物嚟劃分地盤。喺野外，雲豹、雪豹、貂同人類係小熊貓嘅主要天敵。

繁殖
交配期為 1 至 3 月，5 至 7 月生育，一胎一般有 1 至 4 隻仔。幼仔喺 5 個月左右斷奶，18 至 20 個月性成熟，懷孕期大約 130日。

瀕危同養殖動向
目前由於森林砍伐呢啲原因，野生棲息地縮細，加上當地人認為佢條尾可以帶嚟好運而捕殺，數量已明顯減少，據估計大約只有唔到 5000 隻（當中成年嘅只有2500隻）。小熊貓已經入 IUCN紅色名錄嘅瀕危級別，以及響華盛頓公約嘅附錄，一度列明嚴格禁止交易。
第一個養小熊貓嘅最早記錄係喺1869年嘅倫敦動物園，而第一個成功繁殖到小熊貓嘅紀錄係喺1908年位於印度嘅達致寧動物園（Darjeeling zoo）裏面。早期由於飼養員唔多清楚小熊貓嘅生態特性（包括飲食習慣，怕熱特性等），死亡率非常之高。有8-10歲命，喺動物園度養最長壽可到14歲。
當時倫敦動物園嘅Papa Bartlett起初以為小熊貓食肉，畀肉佢食，但完全唔掂，身體不斷變虛，後嚟放佢去花園度走吓，佢見到一啲有果實嘅灌木就即刻走去食，嗰時啲人先知道佢係食素嘅。
全球首宗成功繁殖嘅孖生小熊貓，係喺澳洲坎培拉動物園同紐西蘭塔斯動物園，喺2007年12月合作後，經人工繁殖後誕生嘅。

香港嘅保育情況
香港動植物公園喺1990年代養過小熊貓。當時飼養位置喺而家「教育及展覽中心」斜對面嘅獸籠裏面，只養過一隻。嚮2009年3月22號，香港海洋公園收到4隻小熊貓，分別叫做：泰山 (小熊貓)、柔柔、聰聰同栗子 (小熊貓)。而家已安放喺海洋公園裏面嘅「亞洲動物天地」裏面，呢個展館響2009年4月30號開幕。
我相信

《我相信》係由劉虞瑞填詞，陳國華作曲，楊培安演唱。呢隻歌收錄喺《午夜兩點半的我》專輯入面。

簡介
呢隻歌做咗《畢業時刻》片尾曲同《新兵日記之特戰英雄》片尾曲。
我老婆唔夠秤

《我老婆唔夠秤》（英文：My Wife Is 18），中國大陸叫《我老婆未滿十八歲》，係套2002年上畫嘅香港電影，由阮世生執導，鄭伊健、蔡卓妍主演。套戲十年後拍續集《我老婆唔夠秤II：我老公唔生性》。
我老婆唔夠秤II：我老公唔生性

《我老婆唔夠秤II：我老公唔生性》（英文：My Sassy Hubby），中國大陸叫《我老公不靠譜》，係套2012年上畫嘅香港電影，由阮世生執導，鄭伊健、蔡卓妍主演。套戲係十年前《我老婆唔夠秤》嘅續集。
我瞞結婚了

《我瞞結婚了》（英文：Married But Available），係香港無綫電視製作嘅時裝電視劇，由洪永城、黃翠如、黃浩然、陳煒同傅嘉莉領銜主演，監製梁材遠。故仔係講一對瞞住公司已經結咗婚嘅男女。
我老婆係明星

《我老婆係明星》（英文：My Wife Is A Superstar），中國大陸戲名《我的老婆是明星》，係套2016年上畫嘅香港電影，由翁秀蘭執導，劉心悠、周柏豪、林德信、蔡潔主演。故仔講女主角由臨時演員忽然被揀中做賀歲片女主角，決定隱瞞自己已經同位娛樂記者結咗婚。
我終於失去了妳

《我終於失去了妳》係臺灣歌手趙傳發行嘅專輯，喺1989年5月20號由滾石唱片發行。
我老婆日日都扮死

《我老婆日日都扮死》（日文：家に帰ると妻が必ず死んだふりをしています。，英文：When I Get Home, My Wife Always Pretends to be Dead）係一套2018年上畫嘅日本電影，由李闘士男執導，榮倉奈奈、安田顯、野野鈴美花、大谷亮平主演。
我知道

《我知道》係香港組合EO2嘅第1張唱片，喺2002年11月23日推出。
我管你

《我管你》係中國大陸歌手華晨宇喺2015年6月15號由天娛傳媒出嘅《異類》專輯入面第一隻主打歌。呢隻歌由郭德紫毅填詞，鄭楠編曲同監製。

簡介
呢隻歌係百齡壇特醇推廣曲。《我管你》係一隻叛逆嘅搖滾曲風。華晨宇為咗突出呢隻歌嘅精神，佢仲請咗100個歌迷同佢一齊錄和音部分。《我管你》之後由安星導演拍咗套MV。2018年，華晨宇喺湖南衛視《歌手2018》第七期再唱呢隻歌，並攞到嗰集觀眾票選第一名。

MV
佢喺2017年3月15號出咗《我管你》真我加料版MV。
寺區

寺區（粵拼：zi6 keoi1），戰國時期越國重臣，官拜大夫，輔佐過越王翳、錯枝、無餘等。
寺區喺越國做官嗰陣，越國已經開始衰落。越王朱勾政變，謀殺咗佢阿爺越王不壽，奪取王位，就噉種低之後越國内亂嘅禍根。朱勾死後，佢個仔翳繼位。越國國力一路衰敗，越王翳唯有將都城由琅琊遷返江南嘅吳（今蘇州）。喺越王翳晚年，越國國勢進一步惡化，卒之俾自己個仔諸咎殺咗，發動政變。不過政變第二年就俾大夫寺區平定，諸咎被除。越國立錯枝做越王。但錯枝因為越國内亂，之前三個國君越王不壽、翳、諸咎連續被殺，佢驚，走咗去丹地一個山洞度匿埋。寺區就用煙熏，逼佢出來，推舉佢做越王，但錯枝一直努力推避王位。第二年，卿大夫寺區又立無餘做越王。
寺區有一個兄弟，但姓名已無從稽考。無餘十二年（公元前364年），寺區個兄弟殺咗越王無餘，俾無顓成為越王。
寺山翼

寺山翼（2000年4月10號—）係日本足球員，司職中場，效力FC東京。
寺島惇太

寺島惇太 ，係日本嘅一個男配音員。

配音作品一覽
呢個表唔完整，歡迎加料。
寺島拓篤

寺島拓篤 ，係日本嘅一個男配音員。

配音作品一覽
呢個表唔完整，歡迎加料。
寺崎裕香

寺崎裕香 ，係日本嘅一個女藝人同埋配音員。
寺前光太

寺前光太（1995年7月9號—）係日本足球員，打後衞位置，效力福島聯。
寺右新馬路

寺右新馬路（粵拼：zi2 jau6 san1 maa5 lou6）係中國廣東省廣州市入面嘅一條主幹道，喺越秀區五羊新城入面。入面包括咗東西走向嘅寺右新馬路；南北走向嘅寺右一馬路同寺右二馬路；重有兩條「寺右橫路」嘅掘頭路同埋一條唔係好出名嘅「寺右南路」響度。

概要
由於呢條馬路分開咗3條咁多，所以呢度就分開介紹：
寺右新馬路：全長1.3公里，闊18—32米，雙向4—6車道。東邊闊西邊窄。
寺右一馬路：全長0.7公里，闊8米，2車道，南向北嘅單行線。
寺右二馬路：全長0.55公里，闊5米，1車道，南向北嘅單行線。

寺右馬路嘅三條道路，起點到終點
寺右新馬路：從達道路同保安前街路口開始，一直去到廣州大道中嘅花城大道口嗰度。
寺右一馬路：從寺右南路嘅珠江賓館門口嗰度開始，一直去到東興南路、東泰路同埋寺右二馬路嘅三岔路口嗰度。
寺右二馬路：從寺右南路嘅飛宇賓館門口嗰度開始，一直去到東興南路、東泰路同埋寺右一馬路嘅三岔路口嗰度。

史
2006年8月底（左）同2015年1月初（右）嘅寺右新馬路（廣州大道中路口嗰橛）
其實呢條馬路之前係一條大街。不過廣州市政府喺1930年拆咗呢條大街，整咗條水泥嘅馬路。而馬路名就用返之前嘅「寺右」呢個名。而點解寺右新馬路嘅東邊（靠近廣州大道口嗰頭）重闊過西邊？係因為喺2005年春—2009年秋，5號綫嘅五羊邨站喺度起緊，所以先至搞出咁闊嘅。
寺岡真弘

寺岡真弘（1991年11月13號—）係日本足球員，司職後衞，效力長野帕塞羅。
寺川能人

寺川能人（1974年9月6號—）係日本足球員，司職中場，效力過橫濱水手，市原JEF聯，新潟天鵝，大分三神，湘南比馬，及FC琉球。
提子園

提子園（粵拼：tai4 zi2 jyun4，德文：Weinberg）係用嚟種提子嘅一笪地，種出嚟嘅提子主要用嚟整葡萄酒、提子乾，新鮮提子同提子汁。同提子園生產有拏褦嘅科學、實踐同研究畀人嗌做提子栽培（Viticulture）。
提多書

提多書（希臘文：Προς Τίτον）係新約聖經保羅書信之一，亦係使徒保羅「教牧書信」最短嘅一封。

簡介
作者：保羅
日期：63年末或64年春天
地點：哥林多
收信人：提多
提多係一個歸信基督嘅外邦人，以後成為保羅宣教工作嘅同工同助手。保羅呢封信係寫畀呢位當時喺革哩底嘅年輕助手，佢曾經喺嗰處指導教會嘅工作。呢卷書信討論三件重要嘅事：
作者提醒提多，處喺道德低落嘅革哩底人中，教會領袖所應具備嘅品格同條件。
作者話畀提多知點樣教導教會各類嘅人，老年人、年老嘅婦女（等佢哋再去教導年輕婦女）、青年人同奴隸。
作者指示一般基督徒應有嘅品行，特別注重以和平友善嘅態度待人，同避免憤恨、爭辯或喺教會裏面製造紛爭。
提子乾

提子乾（粵拼：Tai4 Zi2 Gon1）即係乾咗嘅提子肉，可以就咁食，又或者整甜品用。
提堂

提堂（粵拼：tai4 tong4，英文：Court mention）係犯人（主要係被告）收到法庭嘅通知之後，接受聆訊（hearing）嘅一種方式。疑犯喺呢段時間可以申請批准保釋，但係保釋期間唔可以出境，亦唔可以騷擾證人。被告接受聆訊期間毋須答辯，但係表面證供成立之後就由裁判官押後再訊，反之亦然。如果警方有足夠時間提交證據嘅話（提供證據嘅對象可以係線人），就要落案起訴犯人。喺大陸法系嘅國家，通常先透過相關訴訟程序進行簡易判決，主要目的係加快審訊過程。如果證據不足嘅話，法官就要將疑犯當庭釋放。
提子乾蛋糕

提子乾蛋糕係用提子乾做主要材料嘅蛋糕，可以將提子乾直接撈落個蛋糕一齊焗。
寧夏枸杞

寧夏枸杞（學名：Lycium barbarum）係一隻杞子品種，生物學入面屬茄科枸杞屬，原產自東南歐同亞洲，當中喺中國寧夏大量人工種植，所以就叫寧夏枸杞。
寧布爾克籃球會

寧布爾克籃球會（英文：Basketball Nymburk）係捷克寧布爾克嘅職業籃球球會，依家打緊捷克職業籃球聯賽。
寧化

寧化係中國福建三明一縣，面積2381平方公里，人口35萬。
寧峰苑

寧峰苑（Ning Fung Court）係香港新界北葵涌嘅居者有其屋屋苑。佢嘅前身係石蔭邨前第一同二座，總共有四幢「康和式」嘅樓，有1280個單位，喺2001年起好。屋苑近石蔭邨、石蔭東邨、北葵涌街市同公共圖書館、和宜合道運動場等等。
寧古塔

寧古塔（滿文：ᠨᡳᠩᡤᡠᡨᠠ）係大清地名，喺而家黑龍江省東部至俄羅斯遠東共和國南部一帶，範圍大概係圖們江以北，烏蘇里江上游（包括興凱湖附近），牡丹江流域同埋以東，東臨日本海，以前屬於吉林將軍地界，核心區接近而家黑龍江省牡丹江市。滿語數之六就係寧古（滿文：ᠨᡳᠩᡤᡠᠨ），每（此處接數字）個為塔 (滿文：ᡨ᠋ᠠ)，所以寧古塔嘅意思係「每六個」。
彭拿典奈高斯籃球會

彭拿典奈高斯籃球會（英文：Panathinaikos B.C.）係希臘雅典嘅職業籃球球會，依家打緊希臘籃球甲級聯賽。
彭德懷

彭德懷（1898年10月24號—1974年11月29號）係中華人民共和國元帥（1955），原名彭清宗，字懷歸，號到華。
1928年加中國共產黨。第二輪國內革命戰爭時期擔任中國工農紅軍師長、軍長、三軍團總擔大旗，中共中央軍事委員會副主席；長征後期擔任過以毛澤東為政治委員嘅陝甘支隊司令員；到陝北之後，擔任過紅軍前敵總擔大旗。對日抗戰時期，擔任八路軍副總司令，中共中央北方局代理書記。國共內戰時期，擔任中國人民解放軍副總司令、第一野戰軍司令員兼政治委員。中華人民共和國成立之後，擔任中共中央西北局第一書記，西北軍政委員會主席，中共中央軍事委員會主席，中央人民政府革命軍事委員會主席，中國人民志願軍司令員兼政治委員，國防委員會副主席，國務院副總理兼國防部長；1965年擔任建設大三線嘅副總擔大旗。佢攞多黨嘅第六届、第七届、第八届中央委員會委員、政治局委員。佢仲當選為第一届同第二届全國人民代表大會代表。
彭德懷系德高望重嘅老一輩無產階級革命家、軍事家同政治人，係中國共產黨、中華人民共和國與中國人民解放軍嘅卓越領導人之一；佢將畢生嘅精力獻給咗中國人民嘅解放事業同社會主義國防同建設事業，建立咗不朽嘅歷史功勳。

年譜
1898年10月24號，彭德懷生於湖南湘潭烏擔鄉彭家圍子一個貧苦農民家庭。
1913年參加饑民鬧糶，畀官府通緝，飛去洞庭湖做師提工。
1916年——1921年入湘軍當兵，歷任班代、排長、代理連長。
1922年8月改名彭德懷，考入湖南陸軍講武堂。
1923年8月畢業之後——1928年4月，繼續喺湘軍服役，歷任連長、營長、團長。
1928年4月加中國共產黨。
1928年7月22號領導平江起義。
1928年——1949年，先後經歷第一次土地革命戰爭、對日抗戰、國共內戰，由紅軍軍長逐步成為全軍主要阿頭。
1949年中華人民共和國成立之後，擔任國家主要職務。
1950年10月——1953年7月28號，領導中國人民嘅志願軍入朝，抗美援朝。
1954年9月起多國務院副總理兼國防部部長、國防副委員會主席。
1955年9月畀授予中華人民共和國元帥軍銜，同時畀授予一級八一勳章、一級獨立自由勳章、一級解放勳章。
1959年7月喺廬山會議上受到錯誤批判，畀撤銷黨內外一切職務。
1966年文化大革命爆發後，進一步受到唔公正待遇。
1974年11月29號14時52分喺北京含冤辭世，時年76歲。
1978年11月中共十一届三中全會為佢平反昭雪，恢復名譽；同月24號，中共中央喺北京人民大會堂為佢同陶鑄基佬同時舉行咗巴閉嘅追悼大會，鄧小平基佬錫致賀悼詞。

與毛澤東嘅關係
1935年6月紅一、紅四方面軍喺川西北會合後，一於擁護北上！抗日嘅方針，反對張國燾嘅分裂活動。9月多中國工農紅軍陝甘支隊司令員，10月與政治委員毛澤東率部到陝北，勝利結束長征。喺佢擔大旗紅軍勇猛打退敵騎兵嘅追擊後，毛澤東曾寫詩讚揚佢：“山高路遠氹深，大軍縱橫馳奔，邊個敢橫刀立馬，惟我彭大將軍。”同年11月多西北革命軍事委員會主席、紅一方面軍司令員，共擔大旗直羅鎮戰役。
1959年7月，喺中共中央政治局搞大會議（廬山會議）期間呢，因寫信畀毛澤東，對1958年“大躍進”開始後“沙塵風”、“小資產階級狂熱性”等問題提出責備，畀錯誤噉認為系“向黨進攻”同右傾機會主義。8月喺中共八届八中全會上，又畀錯定為“反黨集團”嘅首要人物。9月畀免去國防部部長職務，閘住一切實際工作。廬山會議原本系為咗“糾向”，但會後就響全國展開咗“反右傾運動”（反對以彭德懷為首嘅“右傾機會主義”錯誤），上萬名黨員受到批判與非人道待遇；其中部分黨員喺1962年畀平反，恢復咗份工；但毛澤東設落咗底線：「邊個都可以平反，唯獨彭德懷唔平反。”
1962年6月再次畀中共中央同毛澤東寫信，頂頸廬山會議强加畀佢不實之詞，堅持真。9月喺中共八届十中全會上又畀認為系企圖“翻案”，再次受到錯誤批判同審查，並畀剝奪咗黨員嘅權利。
1965年9月，毛澤東約佢傾計，表示“或者真喺你嗰邊”。隨後，被派去四川成都擔任中共中央西南局三線建設委員會第三副主任，仍顧全大局，兢兢業業噉做嘢。

出版著作
出版有《彭德懷傳》、《彭德懷自述》、《彭德懷軍事文選》等。
彭心

彭心(Sam Pang)，香港親中派商人，為粉嶺彭氏原居民。積極鼓勵香港商人回內地發展，曾多次獲統戰部官員接見。

早年經歷
佢喺一次接受中國媒體訪問嘅時候提到，自己19歲創業開服裝店，2010年生意失敗之後，轉地盤同裝修，去到2013年又創辦咗「The Pangs彭記洋服」，而佢自己亦受到黎偉業嘅影響，視黎為心靈導師。彭心喺一啲獅子會嘅活動入面甚至被形容為「黎偉業獅伯徒弟」。
另外，佢本身亦熱愛Punk文化，曾經創立HK Punk Club並擔任會長。

政治立場同事件
佢係親中派嘅成員，不時喺Facebook 分享政見，支持就基本法第23條立法同所謂「愛國者治港」原則，又形容香港反送中運動為「黑暴」。喺七二一元朗襲擊事件發生後，佢亦被連登網民指有份煽動黑社會襲擊反送中運動嘅示威者。
佢亦曾經參與2023年1月舉行嘅村代表選舉，角逐粉嶺圍村代表，但只係攞到88 票，遠低於 440 票當選嘅彭振聲。

被指同47人案組織排隊黨有關
就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月開審。其中報稱S.P.C.青創家協會理事嘅范功健就被指有份策劃喺法院門外組織「排隊黨」，阻止想旁聽嘅公眾入場，之後有媒體訪問身為S.P.C.青創家協會創辦人兼主席嘅彭心，但彭心就劃清界線，話件事同佢無關，話范功健「行事為人唔 Okay」，又話佢已經退出左S.P.C.青創家協會，甚至直指佢招搖作騙行騙。
彭拿典奈高斯排球會

彭拿典奈高斯排球會（英文：Panathinaikos V.C.）係希臘雅典嘅職業排球球會，依家打緊希臘排球聯賽。
彭志宏

彭志宏 (香港)：香港親中派政治人物兼社會福利界人士。
彭志宏 (學者)：台灣人，資訊系統學者，而家係國立臺灣大學資訊管理學系暨研究所副教授
彭懷安

彭懷安（英文：Eddie Pang，1978年4月12號—），用過藝名彭迪安，係香港男歌手同演員，組合EO2成員，而家係無綫電視基本藝人合約藝員。佢曾經同藝人朱慧敏拍過幾年拖，最後散咗。
彭拿典奈高斯

彭拿典奈高斯（希臘文：ΠΑΕ Παναθηναϊκός Α.Ο.）係希臘雅典一支職業足球隊，1908年成立，依家踢緊希臘超級足球聯賽。
彭志銘

彭志銘（粵拼：paang4 zi3 ming4*5；英文：Jimmy Pang Chi-ming；1956年2月14號—），籍貫廣東東莞，次文化堂社長、香港嶺南大學文化研究碩士、廣東話民間研究人士、功夫文化研究人士，撈過電影製片同編劇、電臺同電視節目主持人呢幾範。1989年6月搞起次文化堂，出版過《老懵董》、《黑俠》、《正字正確》、《小狗懶刷鞋》等書。

經歷
1956年喺香港出世。
1975年，喺荃灣聖芳濟中學讀到中四無讀落去，出來撈電影呢範。
1980年代，佢跟吳宇森同劉家良導演搵食，後尾升到做副導演。
1986年唔撈電影。
1989年6月搞起次文化堂。
2003年，次文化堂賣出4萬本《老懵董》。
2005年從嶺南大學文化研究碩士班畢業。

批評
網誌「九座樓主」寫咗三篇長文，分別針對彭志銘三本聲稱介紹「粵語正字」嘅書（《正字正確》、《正字審查》、《廣東俗語正字考》），批評佢提出嘅好多「正字」係錯嘅，同埋啲「假正字」好多係執其他作者（詹憲慈等）口水尾。
彭慧中

彭慧中（粵拼：paang4 wai6 zung1，Phoebe Pang，1989年7月23號—），係香港無綫電視部頭合約女藝員，2010年參加香港小姐競選入行，而家主要工作係主持婦女節目《都市閒情》。

簡歷
彭慧中喺荃灣公立何傳耀紀念中學畢業，之後到英國一間大學讀市場學系。2010年夏季，佢放暑假嗰陣返香港參加2010年度香港小姐競選，選舉嗰陣成日有負面新聞出現。直至決賽當日繼續有關於佢嘅豪放相流出，彭慧中話自己係鬼妹仔性格，同男、女朋友一向玩得好親密。落選後佢同無綫電視簽約成為藝員。
2013年，彭慧中主持旅遊節目《激Fun紐西蘭》開始獲得觀眾嘅注意，到2015年佢開始做《都市閒情》主持，係女主持入面比較後生一位。2016年頭，皆因佢喺節目週不時都會着短裙或短褲配薄衫展示又長又滑嘅美腿同傲人嘅身材而且配搭甜美嘅笑容，畀觀眾留意到而人氣急升。
拉菲爾莊遜

拉菲爾莊遜，係一個美國演員、田徑運動員、籃球員。
拉菲爾馬基斯

拉菲爾馬基斯（Rafael Márquez，1979年2月13號—）係個墨西哥退咗休嘅足球員，而家係巴塞隆拿B隊嘅領隊。
拉華爾品第

拉華爾品第係巴基斯坦旁遮普一座城，亦都係巴基斯坦第四大城，人口超過三百萬。
拉菲梅

拉菲梅（英文：Ralphie May，1972年2月17號—2017年10月6號）係美國演員，主要演出喜劇作品，後期主要喺Netflix平台嘅節目出鏡。2017年死於肺炎，終年45歲。
拉蒙那希梅內斯

拉蒙那希梅內斯 （La Mona Jiménez，1951年1月11號—），全名環·卡洛斯·希梅內斯·羅勳奴 （Juan Carlos Jiménez Rufino）係阿根廷嘅人民作曲家同歌手 。 佢係四重奏音樂（Cuarteto）嘅贊助人。
拉薩站

拉薩站係中華人民共和國西藏拉薩市堆龍德慶區嘅火車站，2006年7月1號啟用。佢係青藏鐵路上最大嘅火車站。
屯門婦女健康中心

屯門婦女健康中心，香港婦女健康中心之一，為婦女健康而設，有婦科檢查，有乳房檢查等，址喺屯門屯利街，仁愛分科診療所入便，英文叫Tuen Mun Woman Health Centre。行政上歸屯門區。開禮拜一到五，禮拜六開每月第二同第四個，公眾假期唔開。歸衞生署管。
屯門島

屯門島係文獻上嘅一個島，大唐起屬屯門鎮，鎮治喺今日深圳南山區南頭，佢周圍嘅地方都可能係。葡萄牙文獻大明時提及一島，叫Tãmão，即屯門之意。
因為家下都係推測，唔同時代亦可以有差別，所以有幾個可能：
今日香港屯門青山。推斷唐時屯門元朗尚未成大片沖積地，青山為一島。
舊日香港屯門青山灣一帶，古稱屯門澳。
今日深圳內伶仃，喺南頭西南一個島。
今日深圳大剷島，喺南頭面一個島。
今日香港大嶼山，葡萄牙人曾經上大澳。
屯門善慶洞

屯門善慶洞（英文：Tuen Mun Sin Hing Tung），又叫「善慶古洞」，係由香港道德會（Hong Kong Society for the Promotion of Virtue）營運嘅道教寺廟，喺香港新界屯門區屯發路11號（青山公路廿咪），近住屯門市中心。

建築
大門牌樓：霍宗傑喺2001年（辛巳）春季題嘅橫額：「香港道德會」。趙聿修題嘅對聯：「善果宜修真福地，慶雲常護小方壺。」
孔子雕像
福德祠：供奉土地神嘅雕像，對聯：「公享年高稱福德，地雲靈應集千祥。」
善慶亭：對聯一：「善根修植環瑯地，慶會聯編道德林。」對聯二：「世事靜觀知曲折，人生甘苦見真情。」
2010年（庚寅]）修建嘅「道德徑」：對聯：「道貫千秋唯正氣，德孚萬物利民生。」
道德亭：對聯一：「道德亭中參佛偈，乾坤園內悟禪機。」對聯二：「明月一亭依綠水，斜陽半壁對青山。」
供奉觀世音菩薩雕像嘅池塘
善慶洞主殿：對聯：「善積慶餘皆大歡喜，洞天福地作如是觀。」

服務
骨灰靈龕、長生祿位。
免費中醫診所：每日上晝9點至下晝1點、下晝2點至下晝5點、星期日同假期停止開放。
屯門南延綫

屯門南延綫（英文：Tuen Mun South Extension），又叫屯馬綫延綫，係香港一條建議緊嘅鐵路，建議屯馬綫，由屯門站開始向南延伸至屯門碼頭一帶並且設屯門南站為總站，以及喺第16區設中途站。
建議喺香港政府《鐵路發展策略2000》嘅檢討報告有提到，喺2013年透過路政署展開嘅我們未來的鐵路項目諮詢公眾，喺2014年9月公佈嘅《鐵路發展策略2014》被落實興建。2020年5月29號，行政長官會同行政會議批准政府請港鐵公司開展屯門南延綫項目嘅詳細規劃同設計，預計喺2023年開工、2030年通車。
屯門碼頭區係屯門新市鎮其中一個重要嘅住宅區，雖然而家已經有大量巴士提供來往碼頭區至各區，尤其係來往市區嘅交通服務，而且亦有輕鐵連接屯馬綫畀居民使用，不過巴士服務有時會受屯門公路等道路狀況影響，而輕鐵接駁亦比唔上直接有重鐵站使用咁方便，所以亦有聲音要求延長屯馬綫去服務碼頭區龐大嘅人口。
屯門南站

屯門南站係香港港鐵屯馬綫上一個已落實會起嘅站，服務屯門南嗰頭。呢個站預計喺2023年興建、2030年啟用。

計劃
早喺2000年，呢個站已經被香港納入《鐵路發展策略2000》嘅檢討報告入面。到咗2013年，路政署就開展我們未來的鐵路項目諮詢公眾，喺2014年9月《鐵路發展策略2014》公佈咗呢個站會係將來會起嘅屯門南延綫入面嘅一個站。呢個站由屯門站向南延伸到蝴蝶灣東面開設嘅屯門南站，到嗰陣屯門站將由屯馬綫新界西嘅終點站變咗中途站，呢個計劃最初建議喺2019年開工、2022年啟用。2020年5月29號，行政長官會同行政會議正式批准政府邀請港鐵公司開展屯門南延線項目嘅詳細規劃同設計，喺工程時間上就改做2023年開工、2030年啟用。

車站結構
呢個站計劃係架空車站，以島式月台去起，同埋呢個站嘅規模會比較細。
屯門學生健康服務中心

屯門學生健康服務中心，香港學生健康服務中心之一，為學生健康而設，年年同學生驗身，址喺屯門新墟青賢街，屯門診療所入便，英文叫Tuen Mun Student Health Service Centre。行政上歸屯門區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
屯門市中心

屯門市中心係香港新界屯門新市鎮嘅中心地帶，範圍北到杯渡路、南到皇珠路、西到屯門河、東到屯門公路。
後山埤站

後山埤站，副站名五分埔商圈，係台灣台北捷運板南線嘅鐵路站，喺台北市信義區、南港區交界處。

車站概要
車站位於忠孝東路六段下面，同永吉路、玉成街嘅十字路口以及中坡南北路口間，曾暫名為永吉，站區位喺南港區萬福里、合成里（後山埤）同埋信義區大道里（中坡）、永春里（五分埔）交界處；車站代碼為BL20。站名源自所在地嘅名「後山埤」；佢源自當地昔日嘅埤塘名。由於地方居民同埋民意代表建議，2007年喺站名後方以括號加注五分埔商圈，本站以藍綠色及灰色為主。
'加落{{rail-interchange}}' 臺北捷運板南線
{{{站}}}睇 • 論 • 改 • 歷
後宮甄嬛傳

《後宮甄嬛傳》係一套中國電視劇，由孫儷、蔡少芬、陳建斌、劉雪華主演，2012年首播。套劇改編自同名網絡小說，講大清雍正皇帝嘅後宮。以鈕祜祿·甄嬛嘅傳奇一生為全劇賣點，描述其智鬥霸凌者、拉攏人心、揪出叛徒、毒殺皇帝並成為太后嘅故事。
後座力

後座力（recoil）係指當一個人開槍嗰陣、令把槍向後移嗰股力（牛頓第三定律）。
後庭

後庭，又叫後園、後花園，係庭園一種，指建築物後面嘅露天空地。如果建築物後面有街，後庭就係建築物後門同後街之間嘅位置。
後小松天皇

後小松天皇（日文：後小松天皇／ごこまつてんのう Go-komatsu Tennō；1377年8月1號—1433年12月1號）係日本第一百位天皇，亦係持明院統第六代天皇，原名幹仁（日文：幹仁／もとひと Motohito），響1392年11月19號至到1412年10月5號在位。
佢係後圓融天皇大仔，阿媽係三條嚴子。但係佢畀人懷疑係大臣足利義滿嘅私生仔。

經歷
佢響1382年冊封做皇太子，同年老豆後圓融天皇讓位畀佢做天皇。
佢響任內最大嘅貢獻就係統一咗南北朝，但係後嚟實權畀大臣足利義滿掌握，搞到班使者唔知當今日本天皇係後小松天皇，以為足利就係日本天皇。咁樣一嚟，後小松天皇就畀人懷疑佢之所以做到天皇係因為有足利嘅幫助。
響大覺寺統嘅後龜山天皇投降嘅時候，後小松天皇曾經應承過佢，話佢死咗之後會傳位畀後龜山天皇大仔小倉宮恆敦親王，爾次談判叫做明德和約。但係後嚟後小松天皇聽咗足利義滿嘅說話，將皇位傳畀自己個仔實仁親王，違反咗明德和約，所以導致咗大覺寺統嗰邊嘅強烈不滿，特別係恆敦親王同佢後人。之後好長時間入面，佢哋試圖搶返皇位，即係後南朝運動。
佢將皇位傳畀實仁親王之後，自己就做上皇，改叫上皇幹仁，實施院政，而實仁就係稱光天皇。
後嚟，稱光天皇早死，所以佢又傳畀契仔、 崇光天皇嘅太孫伏見宮彥仁親王，彥仁就係後花園天皇，而佢就繼續實施院政。佢做咗廿年嘅上皇，響1433年死咗，終年五十六歲。
後庄車站

後庄車站係臺灣鐵路公司屏東線嘅一個鐵路車站。
後底乸

後底乸（粵拼：hau6 dai2 naa2；stepmother），又叫後母，係繼親嘅一種，當一個男人同佢之前嘅老婆生咗啲仔女之後同另一個女人結婚，男人嘅仔女就會叫嗰個女人做「後底乸」，書面語叫「繼母」。後底乸同佢老公之前生嗰啲仔女冇任何血緣關係。
「後底乸」畀人嘅第一印象係好多時都會虐待佢老公之前生落嘅仔女，有唔少童話故事都有用呢樣嘢做題材，例如《白雪公主》同《灰姑娘》噉。
後底公

後底公（stepfather）係繼親嘅一種，當一個女人同前夫生咗啲仔女之後同另一個男人結婚，女人嘅仔女就會叫嗰個男人做「後底公」，書面語叫「繼父」。後底公同佢老婆之前生嗰啲仔女冇任何血緣關係。
後尾枕

後尾枕，又叫後枕，係人頭後面，頸對上嘅部位，入面有枕骨保護頭腦。人瞓觉時，後尾枕枕落枕頭度。

俗語
俗語有云，鬼拍後尾枕，卽係話人，唔經唔覺，本來唔想講，唔應該講嘅嘢，講埋出來。講通常都係祕密，或者做啲衰嘢，唔想人知。舊時會認爲係畀鬼拍後尾枕，鬼力吐真言。
亦有謂後尾枕，涼浸浸。舊時認爲係畀鬼摸咁所致。或者係周圍陰森恐怖，得出來嘅感受。
岡本彰泰

岡本彰泰（1988年2月19號—）係日本足球員，司職後衛，效力秋田藍閃電。
岡本賢明

岡本賢明（1988年4月9號—）係日本足球員，司職中場，效力熊本羅亞素。
岡本達也

岡本達也（1986年9月19號—）係日本足球員，司職前鋒，效力過磐田山葉，水戶蜀葵，及鳥取飛翔。
岡本英也

岡本英也（1987年5月18號—）係日本足球員，司職前鋒，效力山口雷法。
岡本拓也

岡本拓也（1992年6月18號—）係日本足球員，司職後衞，效力湘南比馬。
岡本昌弘

岡本昌弘（1983年5月17號—）係日本足球員，司職守門員，效力千葉JEF聯。
岡本武行

岡本武行（1967年12月8號—）係退役日本足球員，教練，執教過大宮松鼠。
岡本眞夜

岡本眞夜（粵拼：gong1 bun2 zan1 je6；1974年1月9號—）係日本女歌手，嚮日本高知縣四万十市出世。代表作係歌曲《TOMORROW》。

其他
上海世博會「致敬」事件：上海世博宣傳歌《2010等你來》，音樂內容似1998年岡本真夜嘅作品《不變的你就好》，基本原則上得到岡本嘅使用許可。
岡本知剛

岡本知剛（粵拼：gong1 bun2 zi1 gong1；1990年6月29號—）係日本足球員，司職中場，效力松本山雅。
岡本浩司

岡本浩司（1976年4月9號—）係日本足球員，司職中場，效力過神戶勝利船。
新福爾摩斯

新福爾摩斯（英文：Sherlock），係一部由英國BBC拍嘅電視連續劇，改編自柯南道爾爵士嘅福爾摩斯偵探小說。呢套劇將原著嘅故事背景從19世紀大英帝國鼎盛時期搬到去21世紀英國繁華熱鬧嘅大都市。
呢套劇嘅編劇係史蒂芬·莫法特同馬克·加蒂斯。福爾摩斯同約翰·華生兩角就分別由班尼狄甘巴貝治同馬田·費曼飾演。繼2009年末播出嘅試播集之後，各90分鐘嘅第一季共三集劇集2010年7月、8月喺英國廣播公司第一台同英國廣播公司高清台播放；第二季嘅三集喺2012年1月播放，同年5月喺美國嘅英國廣播公司美國台同PBS公共電視網頻道播放。第三季2014年1月1號開始喺英國播出，收視率平均達1182萬人次，成為英國自2001年以嚟，收視率最高嘅電視影集。呢部影集已經喺超過200個國家同埋地區播放。
新立話

新立話，係一種屬欽廉片嘅粵語，分佈喺欽州市欽北區小董、大垌、長灘、新棠、板城、那蒙、那香、青塘同埋靈山縣太平、沙坪啲鎮。由於明朝設過新立鄉喺小董，所以喊做新立話；平閒時都泛泛喊做小董話。新立話語音戥佢隔籬個靈山話、橫州話都有相似埞。

音系
隻音系表表示嘅主要係長灘鎮新立話同埋兼有其他一啲描述關於啲新立話喺新棠、太平等等啲鎮。

聲母
古全濁聲母全送氣。
nj主要來自日母同埋疑母細音，sl主要來自心母同埋部分邪書船澄等。
見組細音有啲字冇顎化音：欽ham。
/w/圓脣度細啲，接近脣齒音。
太平鎮gw kw併入g k。

元音
音韻系統中都帶韻尾，嘸獨立成韻。

韻母表
僅衹列出大部份韻類歸屬。
原文/-ia-/，張表合併音位到e。
新棠讀落u-韻。
魚虞、沃屋燭韻部份字太平鎮主元音讀落o。
um用於啲口語詞：mum2「𩛎」、dum6（一種釣魚法）、tum2（舀酒、水）、num6「腍」（木頭軟到就爛）、lum3「冧」、sum3「瞫」、kum2「㔶」、um2「揞」。

聲調
長灘嘸分陰陽去，歸陽去調值42；太平鎮分。
長灘陽上噻時低啲而接近11，陽入噻時接近22。
古全濁去聲字好多落陽平。
降入用於啲口語詞：it6「噎」、kap6「扱」、et6「噦」、mok6 gok6（蝌蚪）。
新福利集團

佛山市新福利巴士：喺2004年7月15號成立，但由於長期蝕錢，2009年7月1號轉咗畀佛山汽運集團。
江門市新會新福利巴士：喺1999年7月1號成立，係廣東第一間獨資外資巴士企業。2010年6月11號轉咗畀江門市汽車運輸集團。
蕪湖市新福利公交：喺2004年11月成立，開始同香港珍寶公司合作，但2005年2月因珍寶公司退出而改由新福利集團接管。2007年同運泰集團合作而搞出蕪湖市新福利公交有限公司。
澳門億能旅遊會展項目策劃及服務有限公司：集旅遊、會展、項目策劃、旅遊包車嘅公司。
新科娘

新科娘，又叫心萪、新科動漫娘，係中央廣播電視總臺嘅新科動漫官方嘅萌娘化擬人形象，都係中央廣播電視總臺旗下嘅VTuber。
呢個形象設定最早發佈於2013年3月8號，新科娘啱推出嘅時候，喺「CCTV新科動漫」嘅新浪微博上發佈咗一幅與水錶有關嘅條漫，由于互聯網用語「查水錶」喺中國大陸嘅網民間畀視作俾政府部門（如差佬）上門調查、傳喚或者拘捕嘅瘦，屌「水錶梗」之後就開始廣為流傳，新科娘手裡撚住嘅水錶甚至一度比新科娘重興，有網友瘦「水錶先係本體」。
按照新科動漫官方發佈嘅設定，新科娘16歲，身高為159公分，體重為47千克，生日3月8號。呢版形象取消咗中學校服，取而代之嘅系紅色嘅短裙同白色過膝襪，而家上有一個熊貓公仔，紮住雙馬尾。官方微博稱，其頭上嘅紅色屈毛取材自當時CCTV台標中嘅紅色「C」字母，佢性格腹黑、蠢萌，有啲病嬌，都帶咗啲細膩同溫柔。
2019年8月，新科動漫官方撚bilibili帳號宣佈新科娘作為VTuber轉生。
2021年3月7日，新科動漫官方撚bilibili帳號宣佈關閉新科動漫嘅直播節目，同年12月25號宣佈帳號暂停更新。
2022年1月30號22點，新科動漫正式停播。
排外

排外（粵拼：paai4 ngoi6，Xenophobia），係指好驚或者好唔鍾意外族人、外國人、外地人同埋生埗人，進而產生排斥嘅心理。
排水法

排水法係物理學入面一種計體積嘅方法，將要計體積嘅嘢放落裝滿水嘅容器度，再度滿瀉咗嘅水有幾多，就計到樣嘢嘅體積。
排濕窿

排濕窿（weephole）係指喺牆底部，等水可以由棟建築物嗰度流走嘅細窿。
排中律

排中律（英文：Law of excluded middle）係古典邏輯上嘅一條法則：是但攞句陳述嚟睇，一係句陳述真確，一係句嘢嘅邏輯非真確。
排序演算法

排序演算法（英文：sorting algorithm）泛指用嚟將一拃物件以某啲次序排好嘅演算法。
呢種演算法嘅其中一個重要價值在於，佢哋能夠支援第啲演算法－有唔少演算法都會要求啲數據事先排好咗先至會啱用，例子有對分檢索。
排泄物

排泄物係指經動物嘅消化系統同泌尿系統排出嚟嘅廢物，即係屎同尿。呢啲嘢可以用嚟做天然肥田料同埋生物燃料。
排灣族

排灣族係臺灣原住民嘅其中一個族群，主要分佈喺南臺灣，總人口大約十萬人，係第二大嘅臺灣原住民族群。
布朗

布朗郡：英文系國家有好多叫「布朗郡」嘅地名。
布朗鎮：英文系國家有好多叫「布朗鎮」嘅地名。
布朗山：英文系國家有好多叫「布朗山」嘅地名。
布朗島：英文系國家有好多叫「布朗島」嘅地名。
布朗角：澳洲南邊嘅角
布朗環形山：月球嘅環形山

學校
布朗大學
布朗學院：英文系國家有好多叫「布朗學院」嘅學校。

其它
布朗體育館：布朗大學嘅一間體育館。
布朗酒店：英文系國家有好多叫「布朗酒店」嘅建築。
布朗大廈：英文系國家有好多叫「布朗大廈」嘅建築。
布施川一寬

布施川一寬 ，係日本嘅一個男配音員。

配音作品一覽
呢個表唔完整，歡迎加料。
布拉風

布拉風（Bora）係東歐部份地方出現嘅天氣現象，係種由高原上面吹去海邊嘅冰凍下降風，多數出現喺亞德里亞海東北部海岸。
布拉馬普特拉河

布拉馬普特拉河，係印度同孟加拉嘅河，由喜馬拉雅山嗰頭開始，向南流入印度洋孟加拉灣。佢全長2,900公里，係南亞第2長。
布斯克魯

布斯克魯（挪威文：Buskerud）係挪威嘅郡，首府德拉門。
布斯韋利士

布斯韋利士（Bruce Willis ，1955年3月19號—）係美國電影演員，成名作係1988年《虎膽龍威》，其他出名作品包括《絕世天劫》、《第五元素》、《十二猴子》、《鬼眼》等等。2022年3月，佢嘅屋企人宣佈佢患有失語症，影響到語言認知，而佢決定要退休。
布旺倫芝士

布旺倫芝士（意文：Provolone）係種意大利原產嘅硬質芝士，經常整成唔同形狀去賣，部份意式薄餅會用到佢嚟調味。
布朗士

布朗士（英文：Bronx）係美國紐約北面一個地區，人口大約有145萬。
布拉迪斯拉發

布拉迪斯拉發（Bratislava）係斯洛伐克首都，亦係該國最大嘅城市，面積大約367平方公里，人口大約46萬。布拉迪斯拉發鄰近多瑙河畔，位於斯洛伐克、奧地利同匈牙利嘅接壤處。布拉迪斯拉發離維也納只有60公里，搭火車去維也納，只係需要一個鐘頭左右。
布拉迪斯拉發係斯洛伐克共和國嘅政治中心，總統府、國會同政府都係喺呢度，亦都係文化中心，呢度有大學、博物館同歌劇院。

名勝
布拉迪斯拉發故宮：建於公元10世紀，喺15世紀中葉改為堡壘，16世記中葉改建為文藝復興式宮殿。1811年毀於大火，二十世紀中葉重建。
布拉迪斯拉發古城
徐玟晴

徐玟晴（英文：Kimmi Tsui，1982年11月19號—）係香港無綫電視基本藝人合約女藝員，讀過第21期藝員訓練班，曾經做過2006年遊戲節目《一擲千金》嘅「千金小姐」，亦都拍過唔少電視劇，代表作包括《醋娘子》嘅婢女荔枝。2020年10月份離開無綫電視。

電視劇（無綫電視）
呢個表唔完整，歡迎加料。
徐百弟

徐百弟，港裔台灣政治人，曾經喺香港黃大仙代表民主派擔任區議員長達17年，2021年喺台灣攞到身分證。

香港
1994年區議會選舉，徐百弟獲港同盟、匯點聯合推薦參選黃大仙區嘅新選區彩雲西，成功當選，成為民主黨區議員，之後幾屆都順利連任，直到2011年區議會選舉輸咗畀工聯會、民建聯聯合提名嘅後生女候選人譚美普，結束17年區議員生涯。

中華民國
2023年11月，佢宣佈喺第11屆中華民國立法委員選舉代表台灣維新參選，出戰新北市第一選區。佢喺接受傳媒訪問嘅時候提到，參選嘅原因，係因為港人定居議題再被關注，並透過解說化解台港矛盾，將港人來台嘅困境傳達出去。其他政綱就包括將淡水變成國際都會、擴大台北港為國際旅遊匯點、推動北海岸觀光旅遊連線、活化淡水漁人碼頭功能等。但佢亦坦言，當選係唔可能嘅任務。
徐玉玉

徐玉玉（粵拼：ceoi4 juk6 juk6；簡化字：徐玉玉；1998年3月17號—2016年8月19號）係中國大陸嘅一位市民兼學生，山東臨沂人。2016年7月以568分嘅成績考到南京郵電大學。

死
2016年8月18號，徐玉玉從臨沂第十六中學考到南京郵電大學，重收到臨沂市教育部門話要發放助學金畀佢。徐玉玉準備接收助學金時接到個生保電話，話有條2600蚊人民幣嘅助學金要過多幾日發畀佢，重要等佢辦助學金嘅相關手續。但通電話之前已經接到教育部門啲水，所以嗰時佢哋冇懷疑電話係堅定流。
到咗第二日16:30（UTC+8），徐玉玉再次受到個生保電話話要去銀行㩒錢，重按電話入面嗰位生保人提水操作，但未成功，後嚟生保人又問佢有冇第啲銀行卡，結果徐玉玉身上啱好裝住交學費嘅銀行卡，入面存住1萬蚊人民幣而話咗畀佢。之後生保人又話交學費嗰張卡未激活，要通過ATM機攞9900蚊嚟激活銀行卡，再將錢輸入指定賬號，重話喺半個鐘內將呢9900蚊連同助學金嘅2600蚊一齊畀返嚟。雖然徐玉玉冇懷疑到係滾友而按照生保人嘅口述操作搞掂嗮，但係過咗陣都冇錢畀返，徐玉玉開始懷疑件事唔多妥，即刻打電話返轉頭，不過生保電話嗰邊熄咗機。啲錢過咗半個鐘都冇再畀返嚟。
徐玉玉返緊屋企時突然暈咗，人哋嗌極都唔醒，送到醫院盡力搶救後重係證實不治，終年18歲。

後續
徐玉玉因詐騙案而猝死嘅事傳出去後，震驚咗成個中國大陸嘅社會界。當年月23號，臨沂公安部門成立專案組而調查呢單案，甚至連當地市民話快啲破到單案。當日查到原嚟係張文輝、陳福地、鄭金峰、鄭賢聰、黃進春、熊超呢5位冒充教育局幹部，以發助學金嘅名呃咗徐玉玉9900蚊人民幣。三日後，公安部發出咗A級通緝令，最先喺福建捉咗熊超，第二日又捉到鄭金峰、陳福地、黃進春總共4位疑犯。2016年8月27號又捉到張文輝；28號時，最後一位未捉到嘅犯罪嫌疑人——鄭賢聰，親自向公安機關投案自首，至此全部作案人物都捉嗮。據公安機關介紹，呢6位嫌疑人都係出自中國大陸嘅電信詐騙之鄉——福建泉州安溪縣。
2017年6月27號09:00（UTC+8），呢單案喺山東臨沂中級人民法院正式開庭審理，但因為家屬未出到庭而押後再審。同年7月19號再次開庭審理，最後判決被告人陳文輝以非法佔有名義嚟實施電信詐騙嘅罪行而依法判處無期徒刑，其他嗰六位被告都被依法判處3～15年監禁。
徐福

徐福（粵拼：ceoi4 fuk1，？—？），字君房；又名徐巿（「巿」古字讀音同「福」），秦朝齊國琅琊郡（山東臨沂）人。係古代方士，佢做過秦始皇嘅太醫。

東渡出航
秦王政二十八年（西元前219年），徐福話海中有蓬萊、方丈同埋瀛洲三座仙山，有神仙居住。之後秦始皇派佢帶領童男童女三千、備妥三年糧、衫褲、藥品同耕具去到蓬萊仙島（家下渤海以東一帶）尋求長生不老之術；不過入海多年始終未果，跟住出海多次以後就不知所蹤。
徐禮明

徐禮明（1888年—1911年）係黃花崗七十二烈士之一，祖籍廣東花縣。
徐王美倫

徐王美倫，又名王美嬌，香港親中陣營政治人、旅遊界生意人（東和旅遊有限公司董事兼總經理），香港旅遊業議會主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會旅遊界委員。之後佢喺李家超無提政綱嘅情況下，有份提名李家超參與2022年香港行政長官選舉。
徐玄振

徐玄振，係大韓民國嘅一個女藝人同埋歌手。
徐碧琪

徐碧琪（Pikki Tsui，1986年12月9號—），係香港息影女藝人，做過模特兒，亦做過香港賽馬會同ViuTV嘅節目主持，2010年度香港珠寶小姐亞軍。

演出
呢個表唔完整，歡迎加料。
徐瑋吟

徐瑋吟（1994年8月14號—，英文：Vicky Hsu），藝名鮪魚，係臺灣女藝人，臺北市出世，2010年出道。

事件
2019年4月，徐瑋吟指控藝人辜莞允偷拍佢沖涼相。
戀愛通告

《戀愛通告》（英文：Love in Disguise），係2010年上映嘅愛情電影，王力宏、劉亦菲、陳沖、喬振宇主演。
戀戰特務王

《戀戰特務王》（英文：Knight and Day）係套喺2010年上畫嘅美國喜劇動作電影，由占士曼高做導演，湯告魯斯同金美倫戴雅絲主演。
戀愛要在生日前

《戀愛要在生日前》係香港電視娛樂製作嘅音樂電影，由陳卓賢（lan）、姜濤同黃曉文（Candy）主演，喺2019年9月21號禮拜六晚20:30－21:30喺ViuTV播。故仔講兩位死神遇見一位平凡女仔而陷入三角關係。
戀愛起義

《戀愛起義》係一套電影，由謝霆鋒、馮德倫、芝See菇Bi、夏永康四人聯合執導，由蔡卓妍、鄭躬菁、胡波、周俊偉等主演，2001年上畫。
戀愛魔法

戀愛魔法（英文：love magic）係廿世紀起嘅奇幻故仔入面嘅常見橋段，指令施咒對象產生戀愛感覺嘅魔法。
戀母情意結

戀母情意結，又叫伊底帕斯情意結（Oedipus complex），係指男仔傾向鍾意阿媽而仇視阿爸嘅情意結，由心理學家弗洛伊德主張。個英文名嚟自希臘神話嘅伊底帕斯，話佢殺咗阿爸娶咗阿媽。
戀搞好朋友

《戀搞好朋友》（英文：Friends With Benefits），係2011年美國電影，由側田添百力、米娜古妮絲主演，韋古克執導。
摩羯座

摩羯座又叫山羊座，係家下八十八西洋星座之一。佢響天球赤道一帶，佔天球面積414平方度。地球北半球來講，摩羯座係秋天嘅星座，即係秋夜會見到。肉眼可以睇到嘅星，約莫50粒到。有一到四等星9粒，即係有3等星2粒、4等星7粒。
佢響黃道十二星座嘅第十位。

歷史
摩羯座形象係羊頭魚身怪物。
佢嘅起源更可以追溯至到公元前7至6世紀，當時太陽位置就喺佢入面。喺北半球，太陽喺冬至時位於南方最低處，於冬至之後逐漸向北方爬升，有人將呢種嘅太陽比喻為爬緊岩石嘅山羊。
摩羯座係古希臘托勒密所編嘅托勒密48星座之一。

占星
占星學上屬摩羯座嘅人係喺12月22日至1月20日出世，屬「堅守原則」果類型。

故仔
星座符號：
古希臘人好識得將動物聯想一番。佢哋認為喺森林裏面住咗一群名叫沙駝（Satyrs）[即森林之神]嘅動物，有山羊嘅腳同角，而且滿面鬍鬚，其中之一係牧羊之神潘（Pan），佢係一個好鍾意睏晏覺，又好容易畀其他嘢嚇到嘅天神，聽講「恐慌」嘅英文panic，就係改自佢嘅名。
有一次，潘同下山來嘅寧芙仙子（nymph）席琳克絲（Syrinx）偶然相遇。席琳克絲係狩獵女神阿蒂蜜絲嘅隨從。席絲克絲非常靚女，潘對佢一見鍾情。但係潘個樣實在太醜，席絲克絲見到佢就嚇到掉頭走。
兩人你逃我追咁逼到河邊，席琳克絲因為走投無路所以向佢阿爸河神求救。潘以為自己終於答住席琳克絲嘅膊頭，點知手上攞著嘅係河邊嘅蘆葦，寧芙仙子就乘機走人，潘失望之餘，將蘆葦束埋一齊造咗枝笛[又稱為「潘笛」（Pan's flute），據講係管風琴嘅雛型]，成為潘隨身攜帶嘅樂器。
潘用潘笛吹奏優美嘅曲調時，眾神都會聚喺尼羅河邊聽。誰知一隻叫「泰風」（Typhon）嘅怪物突然出現，佢嘅恐怖叫聲嚇窒所有天神（包括潘在內），潘喺失魂落魄之下，想變做魚遊走，但只將下半身變做魚尾，而上半身就維持不變。傳說宙斯覺得潘嗰陣嘅樣幾好笑，於是將佢嗰個滑稽形象搬咗上天，咁就成為咗摩羯座而家呢個形象。
摩臣湖

摩臣湖（Mawson Lakes）係南澳洲阿地利梳士巴利市一個住宅區，係為咗紀念南極探險家摩臣爵士（英文：Douglas Mawson）（Douglas Mawson）而命名；舊稱來埠（The Levels） 。根據2011年人口普查，人口為10,872。摩臣湖距離阿地利市中心以北十二公里。南澳大學摩臣湖校舍同埋阿地利科技園都係喺呢度。

歷史
摩臣湖以前叫做來埠（The Levels），係碧安華（英文：Edward J. Pitts）喺1877年設立嘅養羊場。
1987年，南澳洲政府提出多功能都會計劃（英文：Multifunction Polis），建設未來高科技社區，舊稱來埠嘅摩臣湖一帶地區亦都納入計劃之中。但係計劃受到廣泛爭議，繼而擱置。後來，來埠畀Delfin（後來嘅聯實集團）接手發展。首塊土地喺1998年公開發售。

社區
依家，南澳大學摩臣湖校舍、阿德萊德科技園同埋恩達沃爾書院（英文：Endeavour College）都喺摩臣湖度。摩臣湖係南澳洲新市鎮之一，擁有自給自足嘅商業區。

居民
興建緊嘅住宅區
根據2006年人口普查，摩臣湖人口有5,246人。男性佔50.5%，其中62.6%係澳洲出世、83.1%係澳洲公民、0.3%係澳洲原住民。超過45%人口持有學士學位、文憑同埋職業資格。當中22.3%係天主教徒，24.2%無宗教信仰。

阿地利科技園
阿地利科技園係澳洲首個科技園區，由南澳政府喺1982年設立，目前由州政府轄下嘅土地管理公司所管理。
科技園佔地65公頃，採用一個類似學嘅低密度規劃，以技術機構嘅研究基地。依家大約有90個機構進駐，大部份都係以防務為主；主要分為中小型企業（SME）、大型公司包括，洛歇·馬丁、英國航太系統、SAAB系統、東京光學機械（日文：トプコン）、Optus、Xtralis（英文：Xtralis）、雷神公司。

摩臣湖市中心
摩臣湖市中心（英文：Mawson Central）位於摩臣大街（英文：Main Street）同埋花園臺（英文：Garden Terrace）之間。湖畔徑以北嘅係購物區，有間酒店、Woolworths、Target、商店街同埋餐廳。大街設有多間銀行分行，提供自動櫃員機同埋門市。大街週邊原本係啲寫字樓地區，由於臨近南澳大學加上住宅需求急增，大部份辦公室畀人改建成公寓。
Lang-en英語名稱Mawson Central

交通
摩臣公共運輸交匯處
摩臣湖對外嘅主要道路包括大北道（英文：Main North Road）、梳士巴士公路（英文：Salisbury Highway）、屈埠道（英文：Port Wakefield Road），距離阿地利市中心大約30分鐘車程。
2006年2月26號，摩臣公共運輸交匯處啓用，容納多條巴士路綫、火車歌拿線亦停靠本站，繁忙時間班次為15分鐘一班。

供水系統
摩臣湖採用雙重供水系統，透過獨立電源為市民提供飲用水同埋循環水。呢個係全國首個同埋最大嘅自給水回收系統。比起其他地區，摩臣湖採用回收系統之後慳咗成50%飲用水，即係話使用再生水嘅居民唔再受國家水資源限制。
寶利華污水處理廠（英文：Bolivar Sewage Treatment plant）距離摩臣湖大約八公里，主要收集梳士巴利濕地（英文：Salisbury Wetlands）嘅雨水，然之後再過濾成A級標準循環水；繼而供應畀摩臣湖住宅廁所、花園、儲存用水。南澳水務司署（英文：SA Water）亦都作出過全面檢測，確保循環水同飲用水嘅水管唔會互通。

政治
喺聯邦大選，摩臣湖係屬於馬京選區；自2007年起，由工黨習比雅（英文：Tony Zappia）出任國會議員。喺州選，摩臣湖就屬於阿地利港選區；由工黨高秀珊（英文：Susan Close）出任州議會議員，同時出任教育和兒童發展司、高等教育和技能司。
喺近年大選嘅結果顯示，屬於阿地利港選區嘅摩臣湖係工黨嘅票倉。但係摩臣湖會喺2018年，改劃入卑利霍選區（英文：Playford）；就算係咁，卑利霍仍然係工黨嘅票倉。
摩羅廟交加街

摩羅廟交加街（英文：Mosque Junction）係香港島中環一條馬路，行車由東邊羅便臣道入，經Soho 38同中環至半山自動扶手電梯，再落到威勝大廈西出卑利街。摩羅廟交加街個名嚟自摩羅廟街。
摩羅廟交加街都叫做半山區，不過舊樓都唔少，唔夠高冇海景。
維基同享有多媒體嘅嘢：Mosque Junction
摩羅街

摩羅街（Lascar Row，又寫做嚤囉街，或叫貓街）係香港上環一條街，係香港一個賣古董嘅集中地。叫佢做貓街，係因為啲地攤有時會賣埋啲來歷不明嘅「老鼠貨」，咁去買呢啲貨嘅人就係「貓」。
初時，摩羅街只得一條。收尾中間開咗一條樂古道，令摩羅街分成摩羅上街（Upper Lascar Row）同摩羅下街（Lower Lascar Row）。下街做咗麗雅苑嘅後巷；摩羅上街先至係而家古玩一條街。
摩羅廟街

摩羅廟街（英文：Mosque Street）係香港島中環一條馬路，行車由西邊卑利街入，經中環至半山自動扶手電梯同些利街清真寺，再上到嘉兆臺東出羅便臣道。摩羅廟街個名就係嚟自附近嗰間清真寺。
維基同享有多媒體嘅嘢：Mosque Street
心慌方

心慌方（英文：Cube），係套1997年出品、由Vincenzo Natali導演嘅加拿大科幻片。套戲講述七個唔識嘅人俾人放入一個立方體嘅迷宮，佢哋被迫諗計仔點樣走出呢個迷宮，過程入面，佢哋遇到好多唔同嘅恐怖嘢。
心情約會

《心情約會》（英文：Joyful At HK II）係香港電視廣播有限公司製作嘅訪談節目，由鄭丹瑞、鄭秀文主持，一共6集。呢個節目嚮2017年3月18號到4月22號逢禮拜六晚19:30－20:00喺翡翠台播。呢個節目主要係曾經擁有情緒病藝人專訪。
心戰

《心戰》係香港電視廣播有限公司懸疑電視劇，由鄭少秋、陳豪、黃德斌、邵美琪同陳茵媺領銜主演，監製係戚其義。呢套劇喺2012年5月21號到6月29號逢禮拜一到五晚21:30－22:30喺翡翠台同高清翡翠台首播。

花邊新聞
陳豪同陳茵媺喺呢套劇扮阿哥細妹，結果現實入面撻着咗，最後結婚生仔。
心房

心房係心嘅其中一部份，負責接收靜脈血嘅流入。
心機

心機係指一個人畀咗心思同努力去做一樣嘢，有正面嘅意思。
心意更新

《心意更新》係套委內瑞拉嘅劇情片電影，喺1991年上畫。
心智表徵

心智表徵係心理學同腦神經學上成日用嘅一個概念：呢啲領域嘅科學家普遍認為，人類嘅心靈裏面有一啲心智表徵；每一個心智表徵代表咗個心靈處理緊嘅一件資訊，可以係代表個心靈對某啲事物或者邏輯關係嘅概念了解。舉例說明，一個人心裏面會對「一張凳」係乜嘢樣有個概念，呢個概念係對佢見過嘅凳嘅抽象化－噉講意思即係話，佢見過嘅凳查實張張都唔同樣，但呢啲唔同嘅凳會有某啲共通點，呢啲共通點會組成佢心目中象徵凳嘅心智表徵，令到佢曉分辨邊啲物件係凳邊啲唔係。

語言嗌法
粵拼：sam1 zi3 biu2 zing1
英文：mental representation，個英文名意思係「心靈入面嘅代表」噉解。

神經研究
睇埋：神經編碼
現時嘅學界認為，人腦會用數碼同模擬等嘅多種方式記住唔同嘅心智表徵，前者指一啲精確而且離散嘅數值，例如係記住一個日期噉（日期嘅數值唔會有小數點），後者指一啲連續嘅數值，例如係記住某件物件喺某一刻嘅光暗度噉（光暗度嘅數值理論上可以喺小數點後有多個位）。「心靈會用多種方式記住啲心智表徵」呢個諗法，就係雙重編碼理論嘅基礎。